gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl es es gl gl gl gl gl gl gl sv en sv fr de de it gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - "Hai que rachar tópicos, temos un empresariado que pensa en clave de país"
Cuarta feira, 28 de setembro de 2022
BENIGNO PEREIRA, PRESIDENTE DE REDE GALEGA DE EMPRESAS
A pasada fin de semana presentábase á sociedade a nova organización empresarial
R.V - 18:19 24/04/2007
Benigno Pereira, propietario da coñecida marca de queixos Bama, é o presidente da xestora que está a botar a andar a Rede Galega de Empresas. A iniciativa pretende organizar a aqueles profesionais que non se sinten representados por organizacións como a Confederación de Empresarios de Galicia, CEG, e que teñen unha visión diferente ideolóxica: "Hai que rachar tópicos e dicir dunha vez que hai empresariado que pensa en clave de país", explicáballe este martes a Vieiros.
Pereira sinala que o campo empresarial é un dos grandes alicerces do país que queda por normalizar: "O empresariado tamén pode contribuír a que se plasme a nosa realidade nacional e a nosa cultura propia á vez que contribúe a xerar riqueza". Dende Rede Galega de Empresas subliñan que isto non significa que os empresarios compartan unhas siglas políticas: "Loxicamente aquí hai pluralidade como en toda a sociedade e o que nos debe unir é esa visión de país".
Unha idea que leva seis anos xestándose
A iniciativa dunha organización propia para o empresariado galego non é nova. O propio Pereira confesa que "a idea comezou a madurar con conversas entre amigos haberá xa seis anos". O pasado outono varios industriais fundadores decidiron dar un paso á fronte e tecer contactos polas diferentes bisbarras de Galiza. Nestes momentos, unha xestora é a encargada de guiar o proxecto até que teña lugar, posibelmente este mesmo ano, a primeira asemblea.
Dende a Rede Galega de Empresas avogan por un sector que axude a estruturar a sociedade galega: "Chamámoslle rede porque non queremos quedar nunha organización sectorial. Queremos cambiar a imaxe do empresario enfurruñado e camiñar cara unha visión máis solidaria". Mais tamén pretenden que sirva como un foro de contacto entre os industriais do que saian oportunidades de negocio.
Moito interese entre o empresariado
O anuncio da nova organización está a erguer moita expectación entre o empresariado. Pereira confesa que nos últimos días tivo chamadas dende todos os puntos de Galiza pedindo información. Neste sentido, lembrou que o novo colectivo está aberto tanto a pequenas como a grandes empresas e incluso a autónomos. Até o de agora hai douscentos industriais que xa mostraron o desexo de formar parte do colectivo. A nova organización ten o seu domicilio social en Compostela. O vindeiro mes de xuño van comezar unha serie de contactos para presentar a asociación a diferentes consellarías e compañías galegas.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto